Упис припадника српске националне мањине из суседних земаља

Припадник српске националне мањине из суседне земље у школској 2023/24 години може се уписати у прву годину студија под истим условима као држављанин Републике Србије, укључујући и право на упис на студије у статусу студента који се финансира из буџета.

Приликом пријављивања на конкурс потребно је предати нострификована школска документа или потврду о томе да је започета нострификација потребних школских докумената.

Јавна исправа стечена у Републици Српској не подлеже поступку признавања, осим уколико се не ради о завршеном програму међународне (ИБ) матуре или завршеној страној средњој школи у иностранству или у Републици Српској.

Ови кандидати прилажу факултету, поред прописане документације и изјаву (погледати следећу страну).

Суседне земље у смислу овог упутства су: Република Мађарска, Република Румунија, Народна Република Бугарска, Република Северна Македонија, Република Албанија, Босна и Херцеговина, Република Словенија, Република Хрватска и Црна Гора.

Уз пријаву и документацију предвиђену конкурсом, ови кандидати подносе и решење о признавању стране јавне исправе од стране Министарства просвете, Агенција за квалификације, Мајке Јевросиме 51, Београд) - за кандидате који су стекли стране средњошколске исправе или завршили програм међунарoдне матуре или потврду Агенције да је у току поступак признавања. Ови кандидати морају имати и преведена сведочанства и диплому, од стране судског тумача, као и систем оцењивања за стечено средњошколско образовање, фотокопију пасоша и изјаву о припадности српској националној мањини из суседних земаља (на следећој страни).

***Напомена: У пријавном листу у предвиђено поље треба уписати број пасоша.***

Универзитет у Београду

Назив факултета: Стоматолошки факултет

Изјава

Пријављујем се на конкурс за упис студената на прву годину интегрисаних студија у оквиру Уписа припадника српске националне мањине из суседних земаља, у високошколске установе, под истим условима као држављани Републике Србије укључујући и право на упис у статусу студената који се финансирају из буџета Републике Србије за школску 2023/24. годину.

Изјављујем слободно и својевољно да сам припадник/ца српске националне мањине из суседних земаља и то из:

1. Републике Мађарске;
2. Републике Румуније;
3. Народне Републике Бугарске;
4. Републике Северне Македоније;
5. Републике Албаније;
6. Босне и Херцеговине;
7. Републике Словеније;
8. Републике Хрватске;
9. Црне Горе

(заокружити редни број испред назива земље)

Ову изјаву дајем искључиво у сврху остваривања права на упис кандидата у оквиру уписа припадника српске националне мањине из суседних земаља у високошколске установе.

|  |  |
| --- | --- |
| У Београду, \_\_\_\_\_\_\_\_\_\_\_\_\_\_ 2023. године | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (презиме и име кандидата) |
|  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис кандидата) |